
Приложение 1

МОТИВИ
към проект за изменение и допълнение на Наредба за определянето и администрирането на местните такси и цени на услуги на територията на Община Варна

1. Причини, които налагат приемането на изменение на действащата Наредба за определянето и администрирането на местните такси и цени на услуги на територията на Община Варна /НОАМТЦУТОВ/.
Регионална библиотека”Пенчо Славейков” е регионален културен институт по смисъла на чл.9 от Закона за закрила и развитие на културата  и чл.25 от Закона за обществените библиотеки,който е създаден и осъществява дейността си въз основа на предоставени от общината сграден фонд и се финансира със субсидия от държавния и общинския бюджет.
Приходите от такси, събирани от Регионална библиотека”П.Славейков” – Варна за предоставените услуги, формират част от бюджета на института. Те се разходват както за закупуване на книги, за плащане на годишния абонамент за вестници и др.
За обогатяване на фонда на библиотеката, осигуряване на периодични вестници и списания и за запазване и подобряване качеството на предлаганите услуги в условията на растяща инфлация, увеличаване заплащането на труда, драстичното повишаване на цените на енергоносителите, увеличаването на разходите за абонамент и поддръжка,  се налага актуализиране на цените за услугитев Регионална библиотека”Пенчо Славейков”
2. Цели, които се поставят:
Целта на предложените изменения е да се увеличи прихода на Регионална библиотека– Варна, който да се реинвестира в библиотечната  дейност, чрез което да се повиши качеството на обслужване.
Увеличаването на цените е предложено с перспективабиблиотеката да бъде привлекателен център за максимален брой хора, които да посещават библиотеката и да използват библиотечните документи с образователна и развлекателна цел.Цените и типа на услугите предполагат достъпност за посетители със среден доход, като формирането им е съобразено с възможностите на различни социални групи.
Целта е цените да покриват себестойността на услугите и да генерират приход за библиотечни дейности.
3. Финансови и други средства, необходими за прилагане на нормативната уредба.
Предлаганите изменения и допълнения на Наредба за определянето и администрирането на местните такси и цени на услуги на територията на Община Варна, в частност цените за таксите  и  на предлаганите услуги не са свързани с разходването на допълнителни средства от общинския бюджет.
4. Очаквани резултати от прилагането, включително и финансови, ако има такива:
Очакваните резултати от прилагането на настоящите допълнения и изменения на Наредба за определянето и администрирането на местните такси и цени на услуги на територията на Община Варна са за реализиране на повече финансови постъпления в бюджета на Регионална библиотека „П.Славейков” Варна. Те ще се инвестират в закупуване на нови книги, обогатяване на фонда на библиотеката, а също така и в опазването му като се закупят консумативи за тази цел.
5. Анализ на съответствието с правото на Европейски съюз.
Настоящите допълнения и изменения на Наредба за определянето и администрирането на местните такси и цени на услуги на територията на Община Варна са в пълно съответствие с европейското законодателство и спазват разпоредбите и целите на националното и местно законодателство.
Предлаганият проект за изменение и допълнение на НОАМТЦУТОВ е подзаконов нормативен акт и не противоречи както на законодателството на Република България, така и на европейското законодателства.
С промените не се въвеждат нови норми на правото на Европейския съюз, поради което не се налага по акта да бъде изготвена справка за съответствие с европейското право.
При определяне на размера на таксите, са взети предвид следните преки и косвени разходи, които обуславят формирането на предложените нови размери на такси по Приложение №1 и Приложение №2:

   а/ такса за издаване на читателска карта за 12 месеца

I. Преки разходи:
 1.Разходи за раб.заплати и осигуровки на прекия персонал- 6.48 евро.
             Време за обслужване – 1 час.
2.Разходи за материали – 1.02 евро.
3.Разходи за книги – 0.25 евро.
4.Капиталови разходи – 1.16. в т.ч.
  - от ДМА 0.99 евро.
  - от НДА – 0.17 евро.
5.Разходи за външни услуги, пряко свързани с остойностяваната услуга- 1.51евро.
Общо преки разходи – 10.42 евро.

II.Непреки разходи
1.Обучение на персонала – 0.00 евро.
2.Непроменливи фиксирани разходи за външни услуги - 0.00 евро.
3.Други непреки разходи - 0.4 6евро.
4.Режийни разходи - 0.10 евро.
Общо непреки разходи – 0.56 евро.
Общо разходи:10.98евро.

   б/ писмена справка с преглеждане на библиотечни източници след 1990 год. 

 1. Разходи за раб. заплати и осигуровки на персонал, участващ пряко в изготвяне на справка   
- средномесечна заплата за 1час – 7.32 евро.
	- при необходимо време за обслужване – 2 часа, разходът е 14.64 евро.
  2. Други разходи:
- такса интернет, програмни настройки, амортизации и др. – 1.15 евро.
            Общо разходи – 15.79евро.

  в/ писмена справка с преглеждане на библиотечни източници преди 1990 год
   1. Разходи за раб. заплати и осигуровки на персонал, участващ пряко в изготвяне на справка   
- средномесечна заплата за 1час – 7.32 евро.
- при необходимо време за обслужване – 2 часа, от двама човека, разходът е 29.28евро.
   2. Други разходи:
-такса интернет,програмни настройки, амортизации и др. – 1.15 евро.
Общо разходи – 30.43 евро.

   г/  дистанционни дигитални услуги

1.Разходи за раб.заплати и осигуровки на персонал, 
- средномесечна заплата за 1час – 10.47евро.
	- при необходимо време за обслужване – 25мин, разходът е 4.36 евро.
2. Други разходи:
- ползване интернет/10мин/ - 0.38 евро
- амортизации и др. – 0.70 евро.

Общо разходи – 5.44 евро.







Регионална библиотека „Пенчо Славейков“,

